Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: — élelmiszer törvény (1995. évi XC. törvény az élelmiszerekről), valamint annak végrehajtási utasítása, Magyar
Paragraph Index: 108

3. Szóbeli vizsga A szóbeli vizsga helyét a Mestervizsga Bizottság határozza meg. A szóbeli vizsgán általában használt szemléltető eszközökről, faliképekről, ábrákról a bizottság köteles gondoskodni. A szóbeli vizsga tételsoraiból az elnök által megjelölt sorrendben minden mesterjelölt húz. A szóbeli vizsgára való felkészüléshez 35—40 perc felkészülési időt kell biztosítani. Az egyes részfeladatokat külön kell értékelni, s ha mindegyik megfelelt minősítést kap, abban az esetben érvényes a szóbeli vizsga. A b) részfeladatoknál az adott technológiában sok az azonos művelet, ezért célszerű a szóbeli vizsgát úgy lebonyolítani, hogy a felkészüléshez és a szóbelihez külön helyiséget biztosítsanak. Póttétel húzására, adására nincs lehetőség. Adható minősítés: „nem felelt meg”, „megfelelt”. A Mestervizsga Bizottságnak joga van a tétel anyagán belül vagy a tételhez kapcsolódó kérdéseket feltenni. Az eredménytelen szóbeli témakör (témakörök) megismétlése az OMSZ—MKIK Vizsgaszabályzat alapján történik.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes